Ерекше білім беруді қажет ететін балалар туралы

 Ақмола облысы Зеренді ауданы білім бөлімінің жанындағы «Балалар шығармашылық» МКҚК ерекше білім беруді қажет ететін 6 бала оқиды.

 Баймуқан Әділет 2016 жылдан бастап «Сәулет пен өнер папье-маше» үйірмесіне қатысып жүр. Ол үйірмеге қуана, қуана келіп, үнемі жақсы көңіл күймен ерекше қызығушылығымен жұмыс жасайды. Әділет билеуді, сурет салуды, ермек сазбен мүсіндеуді жақсы көреді. Әсіресе, ол папье-машеден бұйымдар жасауға ерекше көңіл бөледі. Әділет сәндік-қолданбалы өнер саласы бойынша республикалық, облыстық және аудандық конкурстарға үнемі қатысып тұрады.

 2016 жылы сәуір айында ол «ВІ Жұлдызай» атты аудандық балалар мен жасөспірімдер фестиваліне қатысты. Фестивальдің іріктеуші комиссиясы Баймұқан Әділеттің жұмысына ерекше көңіл бөлді. Оның папье-машеден жасалған «Тырналар», «Торсық» атты жұмыстары іріктеп алынып, 13-қараша 2017 жылы Астана қаласындағы Қазақстан Республикасы Тұңғыш президентінің мұражайына қойылды.

 Көкшетау қаласында Әділет «Кедергісіз келешек» партия жобасының аясында мүмкіндігі шектеулі жастар арасында өткізілген «Жаңа тұлғалар» атты шығармашылық фестиваліне қатысып, үшінші орын мен ақшалай жүлдеге  ие болды.

 2017 жылы желтоқсан айында Баймұқан Әділет Щучье ауданы балалар сауықтыру орталығында өткізілген Жаңажылдық президент шыршасына шақырылды. Барлық шақырылған дарынды балаларға ҚР Президенті Назарбаев Н.Ә. сыйлығы – ноутбукқа сертификат берілді.

 Папье-маше өнеріне қызығушылығын арттырған балалар шығармашылығы үйінің педагогы Ақпаева Гуляим Кашкинбаевна. Әділет бұл үйірмеге 2 жыл қатысады.

Гуляим Кашкинбаевна – дарынды педагог, өнерлі адам. Балшық пен қағазға қолы тисе шығармашылық туындылар жасалады. Ол осы мекемеде 18 жыл жұмыс істейді. Гуляим Кашкинбаевна ерен еңбегі үшін облыстық, аудандық көлемінде мадақтау қағаздарымен марапатталды.

 Мусатаева Анель 2014 жылдан «Калейдоскоп» атты сәндік-қолданбалы бағыты бойынша үйірмеге қатысады. Ол осы үйірменің және балалар шығармашылық үйінің қоғамдық өмірінің де белсенді қатысушысы. Өзінің жетекшісі Искакова Сауле Айткужиновнаның арқасында Анеля көптеген жетістіктерге жетті.

 Ол 2016 жылы «Әй, керім-ай!» аудандық конкурста 3-орынды иеленді. Ал, облыстық аталмыш конкурста «Өнерлі қыз» номинациясының иегері болды.

 2016-2017 жылдары Анеля Х және ХІ Республикалық «BI Жүлдызай» өнер фестивальдеріне қатысты.

 Жетекшісі Искакова С.А. – 32 жыл еңбек өтілі бар педагог, балаларға кеңінен түрлі жанрдан сәндік-қолданбалы өнері бойынша білім береді. Анеля өз жетекшісінен көп нәрсеге үйренді. Бірақ, бұл оқушы жұмсақ ойыншықтар тігу, газет түтікшелерінен тоқу және джут филиграні техникасымен жұмыс сияқты бағыттар бойынша ерекше қабілеттілігін көрсетті. Сауле Айткужиновна өзінің тәрбиеленушісі туралы: «Бұл өте жақсы және өмірсүйгіш қыз. Ол өлеңдер оқуды, ән айтуды және кішкентай бүлдіршіндермен ойнауды жақсы көреді»- деп айтады.

 Мұғалімнің ерен еңбегінің арқасында екі оқушысының есімдері республикалық «Қазақстан үміттері» кітабына еңгізілген.